ńdɔ̄ Yéhu a ngátóban ai bivúvúmán bí Akhazias, ǹkúkúmá yā Yúda, nyé nâ: “Mǐ nə bəzá ?” Bɔ́ ai nyé nâ: “Bǐ nə bivúvúmán bí Akhazias, bǐ sɔ́ naa byǎzu yén mīńtómbā mí bɔ́n bə́ ńkúkúmá ai bɔ́n bə́ ńkúkúmá nyīá.” 14Nyé nâ: “Nɔŋán bɔ́ bə́ tála.” Ńdɔ̄ bə́ ngánɔŋ bɔ́ bə́ tála, ǎ ngawé bɔ̄ a mǎn bɔ tsíg á ébé yā Beth Eked, bod məwóm mə́nyi ai bə́bɛ̄, a ndzí kig líg tɔ m̀bɔ́g yǎ ábə̄ bɔ́. 15Á kódó a ngákódō hálā, ńdɔ a ngátóban ai Yonadab, mɔ́n Rékab, a zaa tóban ai nyé á zēn; ńdɔ a ngásug nyé nyé nâ: “Yə ǹnə́m wóē ó nə̄ bə́bə́lá ai ma anə́ ḿból ńnə̄m wámā ó nə́ bə́bə́lá ai éńgōe ?” Ńdɔ Yonadab a ngáyalan nâ: “Ó nə̄ nálā !” Yéhu nyé nâ: “Ngə́ ó nə̄ nálā, váá mə̄ wɔ́ wóe.” Ńdɔ a ngávə́ nyé wɔ́ wóé, ńdɔ̄ Yéhu a ngálíndī nyé á ékālíg étēde. 16Nyé nâ: “Zǎ bī kə, ó yén oyág wámā ású Ńtondôbə.” Ńdɔ a ngákə ai nyé á ékālíg dzíé á yōb. 17Á kwí Yéhu ā ngākwí á Samaría, ńdɔ a ngáman wé é bod bə́sə̄ bə́ ngálígi á ndá bod Akhab á Samaría, a kwî anə́ á ngáman bɔ́ á fúúm, anə́ ḿból Ńtondôbə a ngákɔ́bɔ ai Éli.